Иоҳан Себастиан Бах икантата "Акаҳуатә кантата" раԥхьаӡа акәны аԥсуа хәаԥшҩы идыргалоит ԥхынгәы 17 рзы, аихамҩатә станциа "Гәыма" аҟны.
"Акаҳуатә кантата" — адунеи аҟны зегь раасҭа акаҳуа бзиа избоз аԥҳәызба Лизхен илызку ақьачақь кантата, Ацқьа Фама иуахәама акантор Иоҳан Себастиан Бах иҩит ҩышәи ҩынҩажәижәаба шықәса раԥхьа, Леипциг иаартыз Циммерман икаҳуатә ҩны аҳәарала.